ביתין

בֵּיתִין (בערבית: بيتين) הוא כפר ברשות הפלסטינית, בנפת רמאללה ואל-בירה. מעט צפונית לאל-בירה ודרומית לעין יברוד ובית אל, ממערב לכביש 60, בגובה של כ-870 מטר מעל פני הים. בצידו הדרומי של הכפר מצוי מבצר צלבני – בורג' ביתין. נכון לשנת 2017 חיים בו 2,242 תושבים. הכפר אסור לתנועת ישראלים.[דרוש מקור] ערך מורחב – בית אל (יישוב מקראי) לפי הזיהוי של חוקר ארץ ישראל אדוארד רובינסון בשנת 1838, הכפר שוכן במקום שבו שכנה העיר המקראית בית אל. המקום היה מיושב ברציפות מהתקופה הכנענית ועד תקופת האימפריה העות'מאנית. שמו הקודם היה לוּז. שמה האחר, בית אָוֶן, הוא שם גנאי שניתן לה לאחר שירבעם בן נבט הקים בה את העגל. ביתין הוקם בשנות ה-40 של המאה ה-19 בידי פליטים קייסים מהכפר בורקה שעזבו את כפרם בגלל לחץ הימנים מהכפר דיר דיבוואן הסמוך.[דרוש מקור] בשנת 1838 תיאר אדוארד רובינסון את המקום כמכיל רק רועים שגרו באוהלים בין החורבות של בית אל, אך בראשית שנות ה-50 של המאה ה-19 הוא כבר תואר ככפרון על ידי הנוסע ואן דה ולדה ופליסיאן דה סוסי תיארו כמקבץ בקתות חרֵבות. בסביבות 1860 תיאר פטרמן את הכפר ככולל כ-50 גברים מוסלמים והבחין שהכפר צעיר יותר מהכפרים שבסביבה, אף שהעריך את גילו בכ-200 שנה. החוקר הצרפתי ויקטור גרן ביקר בביתין בשנת 1863, וכתב כי מספר תושבי הכפר לא עולה על 400. בתי הכפר היו בנויים בנייה גסה מאוד, ורובם היו רעועים וממוטטים חלקית. על פסגת הגבעה הוא זיהה שרידים של מגדל, ובחלק אחר של הכפר מגדל עוז דומה לו. בראשית המאה ה-20 התגוררו בכפר כ-400 תושבים אשר "נודעו בגבורתם ובעוצמתם". במפקד אוכלוסין 1931 של ארץ ישראל היו בכפר 135 בתים מאוכלסים, שבהם התגוררו 566 תושבים, כולם מוסלמים. בשנת 1945 אוכלוסיית ביתין הוערכה ב-690 תושבים, שבבעלותם 4,764 דונם של קרקע, על פי סקר הכפרים של המנדט הבריטי בארץ ישראל. במלחמת העצמאות עבר הכפר לשלטון ירדן, כחלק מהגדה המערבית. במהלך המאה ה-20 היגרו לארצות הברית רבים מבני הכפר ושלחו כסף לסייע לבני משפחותיהם שנותרו בכפר. בשנות ה-60 של המאה ה-20 היו בכפר שתי שכונות: שכונת יוקרה בדרום מערב הכפר, שבה נבנו בתים מודרניים, ושכונה ענייה יותר במזרח ובצפון מזרח, שבה רבים מהבתים היו בנויים מבוץ ואבנים בלתי מסותתות. בכפר לא היו חשמל ושירותי טלפון, אך היו מכשירי רדיו מופעלי סוללות. מאז מלחמת ששת הימים ב-1967 נמצא ביתין תחת שלטון ישראלי. בעקבות התפשטות הכפר לאורך הכביש הראשי הוא יצר לעצמו צורה קווית במחצית השנייה של המאה ה-20. בשל מיקומו הנוח על כביש 60 הישן, התנועה הרבה שעברה בו וקרבתו לרמאללה, הוקמו בו עסקים רבים והושקעו כספים בבנייה למגורים ובפיתוח שירותים רפואיים. בשנת 1995 אושרה לכפר תוכנית מתאר מקומית לפי תחזיות גידול האוכלוסייה עד לשנת 2015. בתחילת האינתיפאדה השנייה, בשנת 2001, לאחר שמחבלים שרצחו אזרחי ישראל נמלטו לכיוון ביתין, חסם צה"ל את שתי הכניסות לכפר: הכניסה הראשית, הפונה לכביש 466 ולאל-בירה, ושדרך הגישה אליה מובילה גם לכביש לבית אל, נחסמה בשער ברזל וחסימת עפר. חסימת עפר הוצבה גם על הכניסה הדרום מזרחית, הפונה לכביש 60 החדש "כביש עוקף רמאללה" (בשנת 2002 הוקם בצומת זו גם מאחז גבעת אסף) בדרך בין הכפר לאל-בירה הוצב גם מחסום מנהלת התיאום והקישור, שבו מתאפשר רק מעבר של פלסטינים המחזיקים בתעודת VIP ושל עובדים בארגונים בין-לאומיים. כיום ניתן להגיע אל הכפר ולצאת ממנו רק דרך הכניסה הצפונית המובילה לכפר עין יברוד. מסלול הנסיעה מהיציאה הצפונית של הכפר ועד לאל-בירה מתפתל בין כפרים ואורכו כ-15 ק"מ. ב-27 במאי 2015, יום לאחר פתיחתו החלקית ולאחר שהיה חסום במשך כ-15 שנה, סגר צה"ל את כביש ביתין–רמאללה מחדש. לטענת "בצלם", הסגירה נעשתה כעונש על אי מתן זכות קדימה למתנחלים. ב-8 בספטמבר 2022, מחבל תקף חייל בעמדה צבאית בכפר בעזרת פטיש. החייל ירה במחבל והרגו. על גופתו של המחבל נמצאה סכין. בסקר שערכו שלטונות המנדט הבריטי בשנת 1945, נמצא ששטח הכפר הוא 4,764 דונם. מהם: 3,201 דונם שימשו לחקלאות, הכפר עצמו היה בנוי על 38 דונם, ויתר השטח – 1,525 דונם – היה אדמות בּוּר. בשנת 2012 נמצא שהשטחים החקלאיים היו כ-2,644 דונם והשטח הבנוי היה 508 דונם. לאחר הסכמי אוסלו בשנת 1995 סווג שטח הכפר באופן הבא: 19.1% – שטח B ו-80.9% – שטח C. מהכפר הופקעו אדמות: 29 דונם לצורך הקמת מפקדת בית אל. אדמות בשטח שאינו ידוע לצורך הרחבת כביש 60 וכביש עוקף. לכל אורך הכבישים הללו, נקבע חיץ ברוחב כ-75 מטר מכל צד. מים וחשמל: ביתין מחוברת לרשת של חברת החשמל המזרח-ירושלמית ולרשת המים של ירושלים המזרחית, מאז שנת 1961. ביוב: אין בכפר רשת ביוב והתושבים מפנים שפכים לבורות ספיגה, דבר שמזהם את מי התהום. בורג' ביתין ח'רבת אל-כניסה: (בעברית: חורבות הכנסייה) שרידי כנסייה ביזנטית ליד הבורג'. המקום נקרא בפי הערבים גם: "אל-מוקטיר". ח'רבת דיר א-שבאב הדרומית וח'רבת דיר א-שבאב הצפונית: שתיהן צפונית מזרחית לכפר, מזרחית לכביש 60 ובשתיהן שרידי מבנים קדומים. מדיה וקבצים בנושא ביתין בוויקישיתוף רן שפירא, הפלשתינאים שימרו את בית אל, באתר הארץ, 28 באוגוסט 2005 ביתין (יהודה ושומרון), דף שער בספרייה הלאומית עמנואל הראובני, לקסיקון ארץ ישראל, משרד החינוך ומטח, 2010 Kelso, James Leon; Swauger, James L. (1968). The excavation of Bethel (1934-1960). American Schools of Oriental Research. דוד גרוסמן, יציבות היישוב בשומרון במאה התשע עשרה, בתוך אבשלום שמואלי, דוד גרוסמן, רחבעם זאבי (עורכים), יהודה ושומרון - פרקים בגאוגרפיה יישובית, בית הוצאה כנען, תשל"ז, עמ' 391 ויקטור גרן, תיאור גיאוגרפי, היסטורי וארכיאולוגי של ארץ-ישראל - כרך ראשון: יהודה (ג), ירושלים: יד יצחק בן-צבי, 1983, עמ' 11-12 מפת אזור ירושלים עם סימון הכפר. המפה הוכנה ב-1918 ע"י הצבא הבריטי, באתר הספרייה הלאומית, אוסף המפות ע"ש ערן לאור Elihu Grant, The peasantry of Palestine [microform] : the life, manners and customs of the village : illustrated with original photographs, 1907, pages 208, 218 Mills, Census of Palestine, 1931, page 47 Department of Statistics, 1945, p. 26 דוד גרוסמן, התפשטות היישוב הכפרי ברמות בית אל, בתוך אבשלום שמואלי, דוד גרוסמן, רחבעם זאבי (עורכים), יהודה ושומרון - פרקים בגאוגרפיה יישובית, בית הוצאה כנען, תשל"ז, עמ' 432 Abdulla M. Lutfiyya, Baytīn, a Jordanian village, Mouton, 1966, pages 19-20 משה ברור, זחילת והתפרסות כפרים ביהודה ושומרון, בתוך אבשלום שמואלי, דוד גרוסמן, רחבעם זאבי (עורכים), יהודה ושומרון - פרקים בגאוגרפיה יישובית, בית הוצאה כנען, תשל"ז, עמ' 376–379 בג"ץ 2089/08 זעריר שפאא חבאס עבד אלכרים נ' ועדת המשנה לתכנון מקומי יו"ש ואחרים, ניתן ב־16 במאי 2010 אסף הרשקוביץ, תושב עפרה, נרצח הבוקר בפיגוע ירי, באתר ערוץ 7, 1 במאי 2001 עמירה הס, מחסום עוצר חיים, באתר הארץ, 26 בנובמבר 2002 עמירה הס, כך מכשירים מאחזים לא חוקיים בגדה המערבית, באתר הארץ, 7 בינואר 2012 יהושע בריינר‏, בגבעת אסף נערכים לפינוי אפשרי: "יהיה פה מאבק", באתר וואלה, 4 בנובמבר 2011 13 שנות סגר: הכפר ביתין הסמוך לרמאללה הפך ממרכז מסחרי תוסס לכפר רפאים, 10 בספטמבר 2013 יום לאחר פתיחתו החלקית, הצבא סגר את כביש ביתין-רמאללה כעונש על אי מתן זכות קדימה למתנחלים, 27 במאי 2015 ערוץ 7, ניסיון פיגוע בבנימין: מחבל תקף חייל עם פטיש - וחוסל, באתר ערוץ 7, ‏2022-09-08 ערוץ 7, הלוחם שהותקף על ידי מחבל: "הוא הביא לי פטיש לרקה, לחץ מטורף", באתר ערוץ 7, ‏2022-09-08 Conder, C.R.; Kitchener, H.H., The Survey of Western Palestine: Memoirs of the Topography, Orography, Hydrography, and Archaeology. :, London2: Committee of the Palestine Exploration Fund., 1882, עמ' 305 بيتين - Beitin - ביתין, באתר palestineremembered, ‏2007 Perlmann, Joel, The 1967 Census of the West Bank and Gaza Strip: A Digitized Version, Levy Economics Institute, November 2011 – February 2012 Palestinian Central Bureau of Statistics., Palestinian Population by Locality and Refugee Status, עמ' Archived 2008-11-19 at the Wayback Machine Palestinian Central Bureau of Statistics (PCBS), "Main Indicators by Type of Locality - Population, Housing and Establishments Census 2017" (PDF)., 2018 The Applied Research Institute – Jerusalem, Beitin Village Profile, 2012